
E L Ő T E R J E S Z T É S
Balatonvilágos Község Önkormányzata Képviselő-testületének

2026. júliusi soron kívüli, nyílt ülésére 

Tárgy: A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége
Tisztelt Képviselő-testület!
A Balatonvilágos, Lehel utca 2. szám alatti, 840 hrsz.-ú ingatlan tulajdonosa kérelmet nyújtott be, amelyben hozzájárulást kér a Balatonvilágos, Lehel utca 747/39 hrsz.-ú önkormányzati tulajdonú közterület egy részének térkő burkolattal történő kialakításához. A kérelem az előterjesztés melléklete.

Tájékoztatom a Képviselő-testületet, hogy kérelmező korábban már nyújtott be kérelmet közterület burkolás tárgyában adott területre, mely ügyben a Képviselő-testület az engedély nélkül leburkolt közterületrész megszüntetéséről döntött a 60/2026.(III.30.) határozattal, mivel a közterületrészt már az engedély megadása előtt leburkolták. Kérelmező ezután az ügy ismételt egyeztetését kérte. Az egyeztetések során egyértelművé vált, hogy a kérelmező fagyizó működtetését tervezi, amelyhez az építésügyi előírások alapján legalább három gépjárműparkoló biztosítása szükséges.
Kérelmező a fagylaltozó bejáratánál egy gyalogos bejárót kíván kialakítani, melynek méretei: 1,20 m x 3,75 m = 4,5 m2. Ezt a korábban leburkolt területből alakítaná ki és az elbontásra ítélt területrész többi részét zöldítené vissza. 
A fagylaltozó működéséhez legalább három parkolóhely kialakítása szükséges az ingatlanon belül. Kérelmező a parkolók megközelíthetősége érdekében kérte egy 27 m2 területű rész térkővel történő leburkolásának engedélyezését, mely közterület-használati engedély köteles tevékenységnek számít a közterületek használatáról és rendjéről szóló 10/2016.(VI.28.) önkormányzati rendeletünk értelmében. A tervezett kialakítást a mellékelt helyszínrajz szemlélteti. 
1.) Javasolom a Képviselő-testületnek, hogy járuljon hozzá a Balatonvilágos, Lehel utca 2. szám alatti, 840 hrsz.-ú ingatlan tulajdonosa részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből összesen 4,5 m2 kiskapu bejáró előtti rész térkővel történő leburkolásához. 
2.) A közterületek használatáról és rendjéről szóló 10/2016. (VI. 28.) önkormányzati rendeletünk (továbbiakban: Rendelet) 1. melléklet 3. pontja szerint „Egyes létesítményekhez szükséges gépjármű várakozóhely közterületen 30 000 Ft/év”
Jelen esetben a fagylaltozó három parkolójához kapcsolódó bejáró részen, mely közterület, akár 3 gépjármű is várakozhat, ezért javasolom a 30 000 Ft/év x 3 használati díj alkalmazását, mely így összesen 90.000,- Ft/év. Javasolom továbbá a közterület használatot egy évre megadni kérelmező részére 2026. augusztus 1. napjától 2027. július 31. napjáig terjedő időszakra, azzal a feltétellel, hogy a 2027. augusztus 1. napjától szükséges használathoz a kérelmet legkésőbb 2027. június 11. napjáig köteles benyújtani. Ennek elmulasztása esetén Balatonvilágos Község Önkormányzat Képviselő-testületének a közterületek használatáról és rendjéről szóló 10/2016.(VI.28.) önkormányzati rendelet 1. melléklete 15. pontja szerint „Jogosulatlan közterület használat” esetén 300 %-os díjmérték kerül automatikusan megállapításra az engedéllyel le nem fedett időszakra. Egyúttal javasolom a Képviselő-testületnek, hogy járuljon hozzá a nagykapu (parkoló) előtti közterület 27 m2 nagyságú területrészének térkővel történő leburkolásához.
Javasolom egyidejűleg, hogy tájékoztassuk az ingatlan-tulajdonost a következőkről:

a) A közterületrész burkolását a saját költségére és kárveszélyére végezheti el. 
b) Az úttest és annak tartozékai karbantartása, felújítása, építése, vagy bármely más az érintett helyrajzi számon elvégzendő önkormányzati munkálat során az önkormányzat által végrehajtott munkát tűrni köteles.

c) Amennyiben a munkálatok végrehajtása során szükséges a burkolat elbontása, azt tűrni köteles, az elbontásért, sérülésért kárigénnyel nem élhetnek az önkormányzat felé. 
d) Az esetlegesen tervezett munkálatot megelőző önkormányzati felszólításra 8 napon belül köteles saját költségén elbontani és elszállítani a burkolat anyagát. Amennyiben az erre kitűzött határidőt elmulasztják, az elbontásról az önkormányzat gondoskodik az ingatlan-tulajdonos költségére.

Kérem a Képviselő-testületet az előterjesztés megvitatására, az alábbi határozati javaslatok elfogadására.
Balatonvilágos, 2026. július 20.








Takács Károly 









  polgármester

1. Határozati javaslat
Balatonvilágos Község Önkormányzat Képviselő-testülete megtárgyalta „A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása” tárgyú előterjesztést, és az alábbi határozatot hozza:

A Képviselő-testület hozzájárul a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből összesen 4,5 m2 kiskapu bejáró előtti területrész térkővel történő leburkolásához. 

A Képviselő-testület a hozzájárulást az alábbi kikötésekkel, feltételekkel adja meg:

a) A közterületrész burkolását a saját költségére és kárveszélyére végezheti el. 
b) Az úttest és annak tartozékai karbantartása, felújítása, építése, vagy bármely más az érintett helyrajzi számon elvégzendő önkormányzati munkálat során az önkormányzat által végrehajtott munkát tűrni köteles.

c) Amennyiben a munkálatok végrehajtása során szükséges a burkolat elbontása, azt tűrni köteles, az elbontásért, sérülésért kárigénnyel nem élhetnek az önkormányzat felé. 
d) Az esetlegesen tervezett munkálatot megelőző önkormányzati felszólításra 8 napon belül köteles saját költségén elbontani és elszállítani a burkolat anyagát. Amennyiben az erre kitűzött határidőt elmulasztják, az elbontásról az önkormányzat gondoskodik az ingatlan-tulajdonos költségére.

A Képviselő-testület felhatalmazza a polgármestert a döntést kérelmező részére történő megküldésére.
Felelős: Takács Károly polgármester

Határidő: 2026. augusztus 5. 
2. Határozati javaslat
Balatonvilágos Község Önkormányzat Képviselő-testülete megtárgyalta „A Balatonvilágos, Lehel utca 2. szám alatti 840 hrsz.-ú ingatlan előtti 747/39 hrsz.-ú közterület területrészének térkővel történt leburkolása iránti és közterület használat iránti kérelem elbírálása” tárgyú előterjesztést, és az alábbi határozatot hozza:

A Képviselő-testület hozzájárul a Balatonvilágos, Lehel utca 2. szám alatti, 840 hrsz.-ú ingatlan tulajdonosa, Vigh Attila részére az ingatlan előtti Balatonvilágos, Lehel utca 747/39 hrsz.-ú önkormányzati tulajdonú kivett közterület 6337 m2 területéből a nagykapu (parkoló) előtti 27 m2 nagyságú közterületrész térkővel történő leburkolásához, a fagyizó működésének, fennállásának időtartamára, de legalább a közterület-használati engedéllyel lefedett időtartamra. Ennek hiányában az eredeti állapotot köteles visszaállítani. 

A közterületek használatáról és rendjéről szóló 10/2016. (VI. 28.) önkormányzati rendelet 
1. melléklet 3. pontja szerint „Egyes létesítményekhez szükséges gépjármű várakozóhely közterületen 30 000 Ft/év”
A Képviselő-testület a Balatonvilágos 840 hrsz.-ú ingatlanon belül elhelyezkedő parkolóhoz kapcsolódó bejáró részre mely a Balatonvilágos 747/39 hrsz.-ú közterületen helyezkedik el 30. 000,- Ft/év x 3, mindösszesen bruttó 90.000,- Ft/év használati díjat állapít meg. 
A Képviselő-testület a közterület használatot egy évre biztosítja, azaz 2026. augusztus 1. napjától 2027. július 31. napjáig terjedő időszakra, azzal a feltétellel, hogy a 
2027. augusztus 1. napjától szükséges használathoz a kérelmet legkésőbb 2027. június 11. napjáig köteles benyújtani. Ennek elmulasztása esetén Balatonvilágos Község Önkormányzat Képviselő-testületének a közterületek használatáról és rendjéről szóló 10/2016.(VI.28.) önkormányzati rendelet 1. melléklete 15. pontja szerint „Jogosulatlan közterület használat” esetén 300 %-os díjmérték kerül automatikusan megállapításra az engedéllyel le nem fedett időszakra.
A képviselő-testület a közterület használatához azzal a feltétellel járul hozzá, hogy a kérelmező a használattal érintett területen található növényzetet –lombos növényzet, bokrok – nem károsíthatja, nem vághatja ki, illetve azok állapotát semmilyen módon nem változtathatja meg, továbbá az engedély nélküli térkövezés érintett részének felszedését követően e területen is gondoskodik a megfelelő növénytelepítésről, füvesítésről. 
A Képviselő-testület felhatalmazza a polgármestert a döntést kérelmező részére történő megküldésére.
Felelős: Takács Károly polgármester

Határidő: 2026. augusztus 5. 

Területhasználati megállapodás tervezet
Mely létrejött egyrészről a Balatonvilágos Község Önkormányzata (8171 Balatonvilágos, Csók István sétány 38.) képviseletében Takács Károly Béla polgármester, továbbiakban, mint használatba adó, másrészről 
Vigh Attila (cím: 2030 Érd, Hivatalnok utca 17., adóazonosító jel: ………………..) továbbiakban, mint területhasználó között a mai napon és az alábbi feltételekkel:

1. Használatba adó használatba ad Balatonvilágos Község Önkormányzata Képviselő-testülete …./2026. (…….) határozata alapján az önkormányzat tulajdonában lévő Balatonvilágos, Lehel utca 747/39 hrsz-ú ingatlan, kivett közterület 6337 m2 területéből 27 m2 nagyságú területrészt a Balatonvilágos Lehel utca 2. szám alatti, 840 hrsz-ú ingatlanon kialakított fagylaltozó előtt három darab gépjármű várakozóhely céljára. 
2. Területhasználó a használatba adott területet 2026. augusztus 1. napjától 2027. július 31. napjáig használhatja. 
A közterületek használatáról és rendjéről szóló 10/2016. (VI. 28.) önkormányzati rendelet 1. melléklet 3. pontja szerint „Egyes létesítményekhez szükséges gépjármű várakozóhely közterületen 30 000 Ft/év”.
A területhasználati díj: 30.000,- Ft x 3 = összesen 90.000,- Ft.

A területhasználati díj számla ellenében, átutalással egy összegben fizetendő meg, a megállapodás aláírását követő 5 napon belül Balatonvilágos Község Önkormányzata OTP Banknál vezetett 11748083-15428684 számlaszámára.
3. Területhasználó köteles a 2027. augusztus 1. napjától szükséges használathoz a kérelmet legkésőbb 2027. június 1. napjáig benyújtani. Ennek elmulasztása esetén Balatonvilágos Község Önkormányzat Képviselő-testületének a közterületek használatáról és rendjéről szóló 10/2016.(VI.28.) önkormányzati rendelet 1. melléklete 15. pontja szerint „Jogosulatlan közterület használat” esetén 300 %-os díjmérték kerül automatikusan megállapításra az engedéllyel le nem fedett időszakra.

4. Területhasználó köteles a területnek és környékének tisztán-tartásáról gondoskodni, köteles az ott keletkezett szemét elszállítására, a balesetvédelmi és munkavédelmi szabályok betartására, betartatására. Tevékenységét úgy kell gyakorolni, hogy az ne zavarja a területen pihenők nyugalmát. Területhasználó köteles a közterületek-használatáról és rendjéről szóló önkormányzati rendeletben foglalt előírásokat betartani.

5. Területhasználó tudomásul veszi, hogy a területhasználat harmadik személy részére nem engedhető át, az kizárólag a jogosult részére szól, azonban ez nem korlátozza a jogosult azon jogát, hogy a területhasználathoz közreműködőket vegyen igénybe. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.


6. Területhasználó tudomásul veszi, hogy a hozzájárulás megszűnése esetén köteles a terület eredeti állapotának kártalanítási igény nélküli helyreállítására.

7. Területhasználó köteles a megállapodás egy példányát a használat helyén tartani és az Önkormányzat vagy a Városőrség részéről eljáró személy kérésére bemutatni.



8. Megállapodó Felek rögzítik, hogy a megállapodás megkötése és teljesítése során - jogi személy, illetve jogi személyiséggel nem rendelkező társaság - megállapodó fél esetén a képviselő(k), illetve a kapcsolattartóként megjelölt személyek, valamint a megállapodás teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a megállapodás teljesítése, illetve a megállapodó felek jogos érdeke céljából.

Megállapodó Felek rögzítik, hogy a jelen együttműködés során személyes adatokat csak és kizárólag a jelen megállapodás teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

Megállapodó Felek kijelentik továbbá, hogy – tekintettel arra, hogy az egyik megállapodó fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.

9. Megállapodó Felek jogvita esetére a Siófoki Járásbíróság kizárólagos illetékességét kötik ki.

Balatonvilágos, 2026. 


……………………………………..
……………………………


Balatonvilágos Község Önkormányzata
Vigh Attila

Takács Károly Béla polgármester
területhasználó


használatba adó

Siófok, 2026. 

.…………………………………..



Dr. Boda Zsuzsanna







jegyző







  jogi ellenjegyző

